b'\n_START_ARTICLE_\n1. padalski bataljon (Kanadska kopenska vojska)\n_START_SECTION_\nZgodovina\n_START_PARAGRAPH_\nBataljon, prva kanadska padalska enota, je bil ustanovljen 1. julija 1942 z namenom vzpostaviti visoko mobilno enoto, ki bi lahko posredovala kjerkoli na podro\xc4\x8dju Kanade v primeru nem\xc5\xa1kega desanta._NEWLINE_Ob ustanovitvi je imel 26 \xc4\x8dastnikov in 590 pod\xc4\x8dastnikov ter vojakov. V skladu z dogovorom s ZDA in Zdru\xc5\xbeenim kraljestvom je bil bataljon poleti 1942 razdeljen na dva dela; en del je bil poslan v Fort Benning (Georgia, ZDA), drugi del pa v Ringway (Anglija, Zdru\xc5\xbeeno kraljestvo). Na ta na\xc4\x8din so hkrati pridobili dva razli\xc4\x8dna pristopa k organizaciji padalskih enot. Po kon\xc4\x8danem usposabljanju so ustanovili t. i. Canadian Parachute Training Wing (Shilo, Manitoba)._NEWLINE_Marca 1943 je bataljon dosegel operativno stopnjo pripravljenosti, nakar je bil poslan v Anglijo kot del kanadskih sil v Zdru\xc5\xbeenem kraljestvu, a je postal sestavni del 3. padalske brigade v sestavi 6. zra\xc4\x8dnoprevozne divizije. V Angliji je bataljon nadaljeval nadaljnje usposabljanje._NEWLINE_Bojni krst je bataljon do\xc5\xbeivel med operacijo Overlord, ko je kot prva kanadska enota stopila na tla Francije. Po ve\xc4\x8d dneh bojevanja se je bataljon 7. septembra 1944 vrnil v Anglijo. 2. januarja 1945 je bil bataljon poslan v Belgijo, da bi pomagal zaustaviti nem\xc5\xa1ko ofenzivo. To je bila edina kanadska enota, ki je sodelovala v tej ofenzivi. Pozneje je bil bataljon name\xc5\xa1\xc4\x8den na Nizozemskem v sklopu obrambnih operacij._NEWLINE_Naslednji preizkus je bila operacija Varsity. Junija 1945 je bataljon zapustil Anglijo in se kot prva enota vrnil v Kanado iz prekomorske dol\xc5\xbenosti._NEWLINE_Bataljon je bil razpu\xc5\xa1\xc4\x8den 30. septembra 1945.'